**Samandráttur av avgerðum
tiknar av Skatta- og avgjaldskærunevndini
18. mai 2005**
**Avgerð frá 18-5-2005, mál nr. 05-03-31-25**- Hummaraveiða vinnuligt virksemi
- Meirvirðisgjaldslógin § 1, § 3
 **Samandráttur:**Bátur strikaður úr meirvirðisgjaldsskránni, tí Toll- og Skattstova Føroya metti, at talan var ikki um vinnuligt virksemi. Skatta- og avgjaldskærunevndin broytti avgerðina.

**Avgerð frá 18-5-2005, mál nr. 05-02-21-33**- Landbúnaður. Privatnýtsla av bili. Studningur av seyðakjøti
- Skattalógin § 25

**Samandráttur:**Skatta- og avgjaldskærunevndin vísti á, at sum vegleiðingarskriv skattavaldsins er orðað á síðu 148 frá 1996, so er ivasamt, hvat skilst við ein vøruvogn og hvat við ein lastvogn, tí eingin definitión er av hugtøkunum og ongastaðni er víst til, hvør skráseting er avgerandi fyri heitini. Hetta, samanhildið við, at bilur kærarans í vanligum málburði verður nevndur lastvognur og ikki vøruvognur, og at kærarin hevur annan bil, sum hann sigur nøktar alla privatkoyringina, ger, at Skatta- og avgjaldskæruenvndin metir, at skattavaldið ikki uttan nærri ávísing kann áseta eginnýtslu kærarans til 50%. Tí avgjørdi Skatta- og avgjaldskærunevndin at geva kæraranum viðhald viðvíkjandi eginnýtsluni av akfari og sostatt broyta avgerðina hjá Kommunalu Skattakærunevndini. Harnæst staðfesti Skatta- og avgjaldskærunevndin avgerðina hjá Kommunalu Skattakærunevndini, at studningur til seyðakjøt er skattskyldug inntøka

**Avgerð frá 18-5-2005, mál nr. 05-02-21-35**- Rentustuðul av meira enn kr. 60.000
- Lóg um stuðul til rentuútreiðslur av lánum § 3

**Samandráttur:**Skatta- og avgjaldskærunevndin avgjørdi at broyta avgerðina hjá Kommunalu Skattakærunevndini og geva kærarunum viðhald í, at tey hava rætt til rentustuðul av meira enn 2x60.000 kr., um Toll- og Skattstova Føroya metir, at talan er um serligar umstøður